กฎ ก.ก. ว่าด้วยอำนาจการลงโทษภาคทัณฑ์หรือตัดเงินเดือนข้าราชการกรุงเทพมหานครสามัญ พ.ศ. 2551

กฎ ก
กฎ
ก.ก.
ว่าด้วยอำนาจการลงโทษภาคทัณฑ์หรือตัดเงินเดือนข้าราชการกรุงเทพมหานครสามัญ
พ.ศ.
๒๕๕๑
 

อาศัยอำนาจตามความในมาตรา ๘ มาตรา ๒๑ (๒)
แห่งพระราชบัญญัติระเบียบข้าราชการกรุงเทพมหานคร พ.ศ. ๒๕๒๘ และมาตรา ๑๐๓
แห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.ก. จึงออกกฎ ก.ก. ไว้
ดังต่อไปนี้

ข้อ ๑[๑]
กฎ ก.ก.
นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒
เลขานุการผู้ว่าราชการกรุงเทพมหานครซึ่งเป็นผู้บังคับบัญชาของข้าราชการกรุงเทพมหานครสามัญผู้กระทำผิดวินัยอย่างไม่ร้ายแรง
มีอำนาจสั่งลงโทษภาคทัณฑ์ หรือตัดเงินเดือนครั้งหนึ่งไม่เกิน ๕%
และเป็นเวลาไม่เกินสองเดือน


ให้ไว้
ณ วันที่ ๕ กันยายน พ.ศ. ๒๕๕๑
พลตำรวจเอก
โกวิท วัฒนะ
รัฐมนตรีว่าการกระทรวงมหาดไทย
ประธาน
ก.ก.
หมายเหตุ
:- เหตุผลในการประกาศใช้กฎ ก.ก. ฉบับนี้ คือ โดยที่สำนักงาน ก.พ. ได้ออกกฎ ก.พ.
ฉบับที่ ๒๘ (พ.ศ. ๒๕๔๘) ว่าด้วยอำนาจการลงโทษภาคทัณฑ์
ตัดเงินเดือนหรือลดขั้นเงินเดือน
กำหนดให้เลขานุการรัฐมนตรีซึ่งเป็นข้าราชการการเมืองมีอำนาจลงโทษผู้ใต้บังคับบัญชาซึ่งกระทำผิดวินัยอย่างไม่ร้ายแรงได้แต่สำหรับกรุงเทพมหานครเลขานุการผู้ว่าราชการกรุงเทพมหานครซึ่งเป็นข้าราชการการเมืองยังไม่มีอำนาจลงโทษข้าราชการกรุงเทพมหานครสามัญและกรณีนี้ไม่สามารถนำกฎ
ก.พ. ฉบับดังกล่าวมาใช้บังคับโดยอนุโลมได้
ดังนั้นเพื่อให้เลขานุการผู้ว่าราชการกรุงเทพมหานครมีอำนาจลงโทษวินัยอย่างไม่ร้ายแรงแก่ข้าราชการกรุงเทพมหานครสามัญ
จึงจำเป็นต้องออกกฎ ก.ก. นี้
























ปริยานุช/ผู้จัดทำ
๘
ตุลาคม ๒๕๕๑

[๑] ราชกิจจานุเบกษา
เล่ม ๑๒๕/ตอนที่ ๑๐๖ ก/หน้า ๑/๗ ตุลาคม ๒๕๕๑